Document ID: 31994R1653

ΚΑΝΟΝΙΣΜΟΣ (ΕΚ) αριθ. 1653/94 ΤΗΣ ΕΠΙΤΡΟΠΗΣ της 7ης Ιουλίου 1994 για την τροποποίηση του κανονισμού (ΕΟΚ) αριθ. 2839/93 σχετικά με την ειδική πώληση βουτύρου από τα αποθέματα παρέμβασης που προορίζονται για εξαγωγή προς τις Δημοκρατίες που προέκυψαν από τη διάλυση της Σοβιετικής Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 230/94 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2839/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1342/94 (4), προβλέπει το βούτυρο που προέρχεται από δημόσιο απόθεμα να τίθεται στη διάθεση των επιχειρηματιών και να προβαίνουμε σε διαγωνισμούς προκειμένου, ιδίως, να καθοριστεί η ελάχιστη τιμή για το βούτυρο αυτό που προορίζεται να εξαχθεί ως έχει προς τις Δημοκρατίες που προήλθαν από τη διάλυση της Σοβιετικής Ένωσης- ότι το άρθρο 1 του εν λόγω κανονισμού θεσπίζει ότι το βούτυρο που τίθεται σε πώληση πρέπει να έχει αποθεματοποιηθεί από τον οργανισμό παρεμβάσεως πριν από την 1η Ιουλίου 1991-
ότι, λαμβάνοντας υπόψη την εξέλιξη των αποθεμάτων βουτύρου και των διαθέσιμων ποσοτήτων, πρέπει να επεκταθούν οι πωλήσεις αυτές στο βούτυρο που έχει αποθεματοποιηθεί πριν από την 1η Ιανουαρίου 1992-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 2839/93, η ημερομηνία "1η Ιουλίου 1991" αντικαθίσταται από την ημερομηνία "1η Ιανουαρίου 1992".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1994.

Labels: 3
17
18